CELEX: 31982R3386
Language: el
Date: 1982-12-09 00:00:00
Title: Κανονισμός (EOK) αριθ. 3386/82 τής Επιτροπής τής 9ης Δεκεμβρίου 1982 περί παρατάσεως τής περιόδου εφαρμογής τής κοινοτικής επιτηρήσεως τών εισαγωγών ορισμένων φωσφορούχων λιπασμάτων

Avis juridique important

|

31982R3386

Κανονισμός (EOK) αριθ. 3386/82 τής Επιτροπής τής 9ης Δεκεμβρίου 1982 περί παρατάσεως τής περιόδου εφαρμογής τής κοινοτικής επιτηρήσεως τών εισαγωγών ορισμένων φωσφορούχων λιπασμάτων  

Επίσημη Εφημερίδα αριθ. L 356 της 17/12/1982 σ. 0015 - 0015

***** ΚΑΝΟΝΙΣΜΟΣ (ΕΟΚ) αριθ. 3386/82 ΤΗΣ ΕΠΙΤΡΟΠΗΣ  της 9ης Δεκεμβρίου 1982  περί παρατάσεως της περιόδου εφαρμογής της κοινοτικής επιτηρήσεως των εισαγωγών ορισμένων φωσφορούχων λιπασμάτων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), και ιδίως το άρθρο 10 παράγραφος 3,  κατόπιν των διαβουλεύσεων που πραγματοποιήθηκαν στα πλαίσια της επιτροπής που προβλέπεται στο άρθρο 5 του προαναφερθέντος κανονισμού,  Εκτιμώντας:  ότι, με τον κανονισμό (ΕΟΚ) αριθ. 440/77 (2), η Επιτροπή καθιέρωσε κοινοτική επιτήρηση των εισαγωγών ορισμένων λιπασμάτων · ότι η επιτήρηση αυτή παρατάθηκε, με τον κανονισμό (ΕΟΚ) αριθ. 2839/77 (3), μέχρι τις 31 Δεκεμβρίου 1978, με τον κανονισμό (ΕΟΚ) αριθ. 2988/78 (4), μέχρι τις 31 Δεκεμβρίου 1979, με τον κανονισμό (ΕΟΚ) αριθ. 2853/79 (5), μέχρι τις 31 Δεκεμβρίου 1980, με τον κανονισμό (ΕΟΚ) αριθ. 3328/80 (6), μέχρι τις 31 Δεκεμβρίου 1981 και με τον κανονισμό (ΕΟΚ) αριθ. 3697/81 (7), μέχρι τις 31 Δεκεμβρίου 1982·  ότι οι λόγοι οι οποίοι ώθησαν αρχικά την Επιτροπή να λάβει τα μέτρα αυτά, δηλαδή η σημαντική πίεση που ασκούν οι εισαγωγές ορισμένων φωσφορούχων λιπασμάτων στην Κοινότητα, καθώς και ο κίνδυνος ζημιώσεως των κοινοτικών παραγωγών από παραγωγούς παρόμοιων ή άμεσα ανταγωνιστικών προϊόντων, εξακολουθούν να υφίστανται·  ότι, κατά συνέπεια, είναι απαραίτητο να παραταθεί η εν λόγω επιτήρηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η περίοδος ισχύος του κανονισμού (ΕΟΚ) αριθ. 440/77 παρατείνεται μέχρι τις 31 Δεκεμβρίου 1983.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1983.  Εφαρμόζεται μέχρι τις 31 Δεκεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 9 Δεκεμβρίου 1982.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 58 της 3. 3. 1977, σ. 11.  (3) ΕΕ αριθ. L 327 της 20. 12. 1977, σ. 25.  (4) ΕΕ αριθ. L 356 της 20. 12. 1978, σ. 7.  (5) ΕΕ αριθ. L 323 της 19. 12. 1979, σ. 5.  (6) ΕΕ αριθ. L 349 της 23. 12. 1980, σ. 15.  (7) ΕΕ αριθ. L 369 της 24. 12. 1981, σ. 30.